Henry Godsk Corneliussen fra Hirtshals var tidligere på dagen forsvundet. Han er nu fundet i god behold.

Henry Godsk Corneliussen fra Hirtshals var tidligere på dagen forsvundet fra sit hjem på adressen Jørgen Fibigersgade 17 i Hirtshals. Han er dement og var gået fra sit hjem uden sin stokke, selvom han er dårligt gående. Men nu er han fundet på Kystvej i Hirtshals. - Henry er fundet i god behold. Vi havde tre hundepatruljer ude for at lede efter ham på grund af kulden, siger vagtchef ved Nordjyllands Politi, Mogens Hougesen.